Covid-19-statistieke: Meeste gevalle steeds in GautengArgieffoto bloot ter illustrasie. (Foto: Unsplash) Suid-Afrika het teen Maandagaand altesaam 3 180 785 bevestigde Covid-19-gevalle gehad en 13 992 nuwe gevalle is aangemeld. Die styging verteenwoordig ŉ positiwiteitskoers van 31%. Daar is tans 174 340 aktiewe gevalle landwyd en 2 913 297 mense het reeds herstel. Nog 11 sterftes is ook bevestig, wat die algehele sterftesyfer op 90 148 te staan bring. ŉ Totaal van 45 101 nuwe toetse vir Covid-19 is gedoen, waaronder 23 583 (52,3%) in die private sektor en 21 518 (47,7%) in die openbare sektor. Verreweg die meeste nuwe gevalle is in Gauteng (48%) gevolg deur KwaZulu-Natal (19%), Wes-Kaap (10%), Vrystaat en Noordwes (5% elk), Oos-Kaap en Mpumalanga (4% elk), Limpopo (2%) en die Noord-Kaap (1%). Nuwe gevalle per provinsie: Die departement van gesondheid het aangedui dat altesaam 27 188 606 inentings teen Maandagaand gedoen is.